In nomine sancte et individue Trinitatis, notum fieri volo tam presentibus quam futuris quod ego Helizabet, mater domini de Thocyaco, concessi Bonis-Hominibus de Magno-Monte qui sunt juxta Sanctum-Mauricium, viginti solidos in censiva Canliaci et dimidium modii frumenti et dimidium modii ordei in grangia Canliaci, et super totam terram meam de la Moree, singulis annis percipiendos. Hoc laudaverunt: Narjotus de Thociaco, et Regnauldus de Pogiaco et....; et Regnaldus et Gauterius, archidiaconi Trecenses. Hujus rei testes sunt: Droco de Melloto; Gaufridus de Sancto-Verano; Stephanus de Landa; Girardus Grossus; Regnaudus Raffardi; Girardus de Canlaio. Ego, ad hec tenenda, obligavi heredes et successores meos qui grangiam tenebunt et terrarum partem gubernabunt. Datum, anno ab Incarnatione Domini Mº Cº LXXº.